पुलिस ने बिछाया जाल, बस घेरकर पिपरिया टोल पर पकड़े 3 संदिग्ध
भास्कर संवाददाता | होशंगाबाद
कालापीपल के पास पैसेंजर में आतंकी ब्लास्ट के बाद पिपरिया में पकड़े गए 3 संदिग्धों को होशंगाबाद पुलिस ने पिपरिया टोल से धर दबोचा। भोपाल से इनपुट मिलते ही पुलिस ने सोहागपुर-पिपरिया में जाल बिछाया। चेतक टोल नाके पर बस के पिपरिया पहुंचने के पहले ही पुलिस ने नाकेबंदी कर ली थी। पुलिस अधिकारी टोल कैबिन के अंदर और आसपास छिपे थे। अधिकारी कैमरे से नजर रखे थे। जैसे ही बस रुकी पुलिस टीम ने चारों तरफ से बस घेर ली। पुलिसकर्मी बस में घुसे और संदिग्धों को धर दबोचा।
hin_Deva bho_Deva hin_Deva